אלקטריאון וירלס

אלקטריאון וירלס בע"מ, המוכרת בשם המקוצר אלקטריאון, היא חברה ציבורית ישראלית העוסקת בפיתוח תשתית כבישים חשמליים (אנ') וציוד לטעינה אלחוטית של כלי רכב חשמליים על בסיס סלילי השראה המוטמנים בכביש או בחניון. יו"ר ומנכ"ל החברה ומבעלי השליטה בה הוא אורן עזר. באוגוסט 2021 מונה ראובן ריבלין לנשיא החברה, ותפקידו יהיה, בין היתר, "לקדם שיתופי פעולה של החברה עם ממשלות וחברות גלובליות וכן לחשוף את פעילותה למקבלי ההחלטות ברחבי העולם". מטה החברה שוכן במושב בית ינאי. בשנת 2013 הקימו ג'ני כהן דרפלר כיו"ר, אורן עזר כמנכ"ל וחנן רומבק כמדען ראשי את חברת אלקטריק רואד בע"מ, לפיתוח טכנולוגיה לטעינה אלחוטית של כלי רכב. חברה זו שולבה בשנת 2018 בשלד בורסאי, שבמרץ 2018 שינה את שמו לשמה הנוכחי של החברה, אלקטריאון וירלס בע"מ. לחברה מספר חברות בנות לפעילות בארצות שונות. בשלב ראשון החברה מתמקדת בטעינה בחנייה ובנסיעה איטית של ציי רכב מסחריים, כגון מפעילי תחבורה ציבורית, חברות משלוחים, אספקה ותובלה ושירותי מוניות עירוניים. בשלב שני החברה שואפת להציע טעינה בנסיעה לכל משתמשי כלי הרכב החשמליים. עיקר ההכנסות והמימון של אלקטריאון נובעים גיוסי הון ומענקים ממשלתיים והיא מקדמת חקיקה למענקים באמצעות חברות לובינג. החברה קיבלה שלושה מענקים של רשות החדשנות בישראל בסכום כולל של מעל 13 מיליון ש"ח, מענק של משרד האנרגיה עד לסכום של 1.5 מיליון ש"ח, מענק של ממשלת שוודיה בסכום 91 מיליון קרונה או כ-35 מיליון ש"ח בעת אישור המענק, ומענקים נוספים. בארצות הברית, אלקטריאון שכרה את שירותיהן של חברות לובינג כדי לקבל תקציבים ממשלתיים, ביניהן הלוביסט קורי ג'ונסון, וחברת הלובינג LSN Partners. ארגוני מחקר וקידום טעינה אלחוטית בארצות הברית כמו ASPIRE (לשעבר SELECT) ו-CALSTART, שבהן חברה אלקטריאון, מקדמים בעזרת חברת הקונגרס היילי סטיבנס חקיקה למענקים ממשלתיים לטעינה אלחוטית שאותם אלקטריאון מצפה לקבל. לפי הערכה של מנכ"ל אלקטריאון משנת 2020, עבור פרויקט של 100 ק"מ כביש העלות של התשתית לשני כיוונים היא כ-200 עד 250 מיליון דולר, או כ-2 עד 2.5 מיליון דולר לקילומטר. על פי פירוט עלויות שנתנה אלקטריאון ב-2021, עלות 200 מטר תשתית (ללא התקנה) היא 770 אלף פאונד (כ-3.4 מיליון ש"ח בשער החליפין הממוצע ב-2021), 18 אלף פאונד לשנה עבור תפעול, 258 אלף פאונד לעבודות הכביש והרחבת רשת החשמל בעת ההתקנה, 130 אלף פאונד התקנה של מקלטים על שני רכבים, ועוד 300 אלף פאונד עבור איסוף מידע וכתיבת המחקר על הפרויקט, סה"כ כ-1.5 מיליון פאונד. ללא עלויות התפעול, המקלטים, המחקר, והתחזוקה, עלות התשתית וההתקנה בלבד היא כמיליון פאונד ל-200 מטר תשתית או 5 מיליון פאונד לק"מ תשתית. נציג חברה שותפה של אלקטריאון, ונסי (VINCI), אמר ב-2023 כי עלות התקנת כביש חשמלי אלחוטי היא 4-5 מיליון יורו לקילומטר. אלקטריאון השתתפו במכרז של מנהל התחבורה השוודי (Trafikverket) להקמת כביש חשמלי באורך 21 ק"מ. המנהל הודיע על ביטול המכרז להקמת כביש חשמלי לקראת סוף אוגוסט 2023 עקב הצעות עם עלויות גבוהות מהצפוי שהיו גבוהות מהתקציב של הפרויקט. הפרויקט תוקצב בסכום של עד 600 מיליון קרונה שוודית, שמשקף הוצאה של עד 29 מיליון קרונה לשני נתיבים לאורך קילומטר כביש (עד 2.6 מיליון דולר לק"מ כביש בעת ביטול המכרז). אלקטריאון וחברה נוספת שהשתתפה במכרז סירבו לציין את סכום ההצעה שלהן. בפרויקט במישיגן עלות התקנת עמדת טעינה ומקלט לרכב היא כ-100 אלף דולר. אלקטריאון בשנת 2016 (אז נקראה "אלקטרואד") בשיתוף פעולה עם עיריית תל אביב הטמינה תשתית ברחוב פרסיץ כדי לבדוק את השפעת התשתית על הכביש לאורך זמן. בתחילת 2021 החלה החברה בפיילוט לקו אוטובוס המחבר את תחנת הרכבת תל אביב – אוניברסיטה עם אוניברסיטת תל אביב. אוטובוס חשמלי של חברת "דן" הוטען בעזרת התשתית של אלקטריאון בפיילוט קצוב לשנה, שסובסד על ידי רשות החדשנות בכ-7 מיליון ש"ח. על אף שהפרויקט תוכנן לכלול כביש חשמלי באורך 600 מטר במסלול נסיעה של 2 ק"מ לבסוף הטעינה נעשתה בחנייה במסוף בלבד. בתחילת 2022 הסתיים השימוש באוטובוס בתל אביב והוא הועבר אל מסלול הניסויים של אלקטריאון בבית ינאי. בתחילת 2020 אלקטריאון החלה בפיילוט על כביש ציבורי באי השוודי גוטלנד שבים הבלטי למשך שנתיים. מטרת פרויקט הכבישים החשמליים (אנ') הייתה איסוף מידע והשוואה בין טכנולוגיות שונות של כביש חשמלי בנוגע להשפעות סביבתיות, הספק חשמלי, תפעול, תחזוקה, עלות, ועוד. הפיילוט הוארך בשנת 2022 כדי לבחון דור חדש של מקלטים לבקשת אלקטריאון. תשתית נוספת הוטמנה בסתיו 2022 באזור צפוני יותר בשוודיה כדי לבדוק למשך שנתיים את השפעתה על נזקי אקלים לפני השטח של הכביש. אלקטריאון השתתפו במכרז לכביש חשמלי קבוע שאינו ניסיוני, אבל המכרז בוטל עקב הצעות מחיר גבוהות מהתקציב של הפרויקט. אלקטריאון חתמה ב-2020 על מזכר הבנות לשיתוף פעולה בשלושה פרויקטים להדגמת כביש חשמלי בגרמניה עם חברת EnBW. בשנת 2022 הותקנו בקרלסרוהה, גרמניה שתי עמדות הטענה ו-100 מטרים של כביש חשמלי בתוך מתחם פרטי של חברת EnBW במסלול באורך 400 מטר. המסלול צפוי להיות מוארך לקילומטר סמוך למתחם EnBW לאחר ספטמבר 2023. עלות התשתית ושתי עמדות ההטענה האלחוטיות נאמדת על ידי החברה בסכום של עד 3.2 מיליון אירו. באזור צפון בוואריה, אלקטריאון תפרוש תשתית לאורך קילומטר על כביש מהיר לצורך פיתוח סטנדרט להתקנת מערכות של העברת אנרגיה באינדוקציה (אנ') בכבישים. הפרויקט צפוי להסתיים בשנת 2025, והוא מומן על ידי משרד הכלכלה של גרמניה בסך 7.5 מיליון אירו. חברת שטרבג (אנ') הטמינה רצועה של 23 סלילים של אלקטריאון (כ-38 מטר) במתחם החברה במדינת הסן, גרמניה, על מנת להתנסות בתהליך ההתקנה של התשתית ולשפר אותו. עלות הפרויקט כמיליון אירו, מחצית סובסדה על ידי משרד הכלכלה של הסן. במסגרת פרויקט ELINA בשיתוף EnWB, אלקטריאון, עיריית בלינגן ומשרד הכלכלה והאקלים של גרמניה, בשנת 2023 הותקנו 200 מטרים תשתית של אלקטריאון על מנת לטעון אוטובוס חשמלי בנסיעה. המקלטים על גבי האוטובוס קיבלו 64.3% מתוך ההספק החשמלי ששודר מהסלילים בכביש. התקנת התשתית הייתה מסובכת ויקרה, והתשתית של אלקטריאון חסמה גישה לכל התשתיות מתחתיה. אלקטריאון משתתפת בפרויקט של ממשלת צרפת שיחל בשנת 2023 לבדיקת כבישים חשמליים. במסגרת הפרויקט יותקנו תשתיות של טעינה אלחוטית וטעינה במסילה על כביש מהיר סמוך לפריז וייבדקו למשך שלוש שנים. על פי דו"ח שהוגש למשרד התחבורה של צרפת, טעינה אלחוטית היא חלשה ויקרה בהשוואה לטכנולוגיות האחרות. על פי נציג חברת ונסי (VINCI), שותפה של אלקטריאון, עלות התקנת קילומטר של כביש חשמלי אלחוטי היא 4 עד 5 מיליון יורו לקילומטר. עלות הפרויקט היא 26 מיליון אירו. עיריית רואן התקינה בשנת 2024 100 מטר תשתית של אלקטריאון לצורך בדיקת השפעת התשתית על פני הכביש ובדיקת טעינת אוטובוס בנסיעה. הפרויקט התחיל במחצית השנייה של 2024 ומתוכנן להסתיים עם הגשת דו"ח על הפרויקט, שיישאר חסוי למשך 10 שנים. עלות הפרויקט מוערכת ב-547,000 אירו, אשר מתוכם העירייה הוציאה 200,000 אירו לצורך עבודות הכביש, וכל הוצאה נוספת תכוסה על ידי החברות המשתתפות בפרויקט. הפרויקט צפוי להסתיים בשנת 2025. ליד העיר ברשה באיטליה ב-2022 נפרשה לצורך הדגמה תשתית של אלקטריאון לאורך קילומטר במסלול ניסויים מעגלי של חברת ברבמי. ההדגמה צפויה להסתיים בשנת 2024. תשתית באורך 80 מטר נפרשה על ידי אלקטריאון עבור פיילוט סמוך לעיר טרונדהיים במחוז טרנדלג בנורווגיה. עלות חלקה של אלקטריאון בפרויקט 2.8 מיליון ש"ח ועלות הפרויקט כולו היא 22.4 מיליון קרונה נורווגית (כ-8 מיליון ש"ח בעת הקמת הפרויקט ב-2024). הפרויקט יפעל מאוגוסט 2024 עד סוף 2025, בתחילה עם האוטובוס מהפיילוט בשוודיה שהובא לנורווגיה, ולאחר-מכן עם שני אוטובוסים חדשים. הפרויקט יבדוק את היעילות, הבטיחות, ההספק החשמלי, העמידות בתנאי מזג האוויר, וזליגת קרינה מהתשתית. מחקר DynaCoV של אוניברסיטת קובנטרי במימון חברת החשמל NGED ואלקטריאון יבצע הדגמה של תשתית של אלקטריאון בשנת 2024. ההדגמה אמורה לסיים את המחקר שבוצע ב-2021 במימון חברת החשמל WPD שבו נמצא שעלות טעינה אלחוטית יקרה פי 3 עד פי 10 מטעינה בהולכה, דורשת עבודות תשתית מרובות, ואינה בעלת היתכנות כלכלית. על פי הערכת המחקר, אלקטריאון תסבסד את ההדגמה בכ-788 אלף פאונד. ביוטה, ארצות הברית, נפרשו 50 מטרים במסלול ניסויים של שותפות ASPIRE לקידום כבישים חשמליים בארצות הברית. לצד התשתית של אלקטריאון נפרשו גם כבישים חשמליים של שותפות נוספות ב-ASPIRE, ביניהן ENRX, מגמנט, אוניברסיטת פרדו, ועמדות הטענה אלחוטיות של אוניברסיטת אוקלנד וחברת פלקון. במסגרת תוכנית מחקר של ASPIRE בשיתוף רשות הנמלים של יוטה, בשנת 2024 ייפרשו על 1.6 ק"מ כביש כ-400 מטרים של תשתית טעינה בנסיעה של אלקטריאון במתחם של רשות הנמלים לצורך בדיקת אפשרות של טעינת משאיות של מתחם הרכבת. בדטרויט, מישיגן,נפרש כביש חשמלי לאורך מייל על כביש ציבורי לצורך בדיקת בטיחות, כלכליות, ופיתוח סטנדרט פתוח למערכת. הפרויקט מתוכנן להסתיים בשנת 2025. עלות הפרויקט לפחות 5.7 מיליון דולר במימון 3.8 מיליון דולר על ידי אלקטריאון ועוד 1.9 מיליון דולר על ידי מישיגן, כשכל עלויות נוספות יושאו על אלקטריאון. המקלט של אלקטריאון הצליח להעביר עד 19 קילו-ואט לרגע קצר, ונע סביב 16 קילו-ואט בנסיעה במהירות 14 קמ"ש. מתוך מסלול של מייל רק רבע מייל מצויד בתשתית של אלקטריאון, בדומה לפרויקטים בשוודיה, גרמניה, יוטה, ואחרים שבהם רק רבע מאורך המסלול צויד בסלילי הטענה. אלקטריאון הייתה עד מרץ 2023 במגעים עם מדינת פלורידה בנוגע לפיילוט של כביש חשמלי בין מחוזות פלורידה אורנג' ולֶייק לאורך מייל על כביש אגרה. במאי 2023 הוכרז כי הפרויקט יוקם על ידי ENRX (לשעבר Evolgy-IPT) עם כביש חשמלי בהספק 200 קילו-ואט עם טכנולוגיית מסילה אינדוקטיבית. אלקטריאון הודיעו בספטמבר 2023 כי יבצעו פרויקט הדגמה של שאטל לעובדים במתחם של חברת SITEC בעיר ג'ינאן בסין בשנת 2024 בעבור כ-2 מיליון ש"ח. בחצי שנה הראשונה הפרויקט ייבחן על ידי גורמי הרגולציה בסין, ולאחר מכן ישמש כאתר הדגמה עד 2028. אלקטריאון הקימה ביוני 2024 כביש הדגמה במטה חברת דנסו (DENSO) ביפן. אלקטריאון הודיעה באוקטובר 2021 על פיילוט שנחתם עם חברת "דן" בו אלקטריאון הקצתה ללא תמורה כספית 28.9 מיליון ש"ח במניות ואופציות לחברת דן, ובנוסף אלקטריאון תתקין על חשבונה תשתית ומקלטים לטעינה אלחוטית סטטית במסוף רידינג עבור 14 אוטובוסים בסוף שנת 2022. אם הפיילוט יצלח, תוכל דן להרחיב את ההסכם להסכם מסחרי עבור 186 אוטובוסים נוספים בתשלום 2,500 ש"ח בחודש עבור כל אוטובוס במשך 60 חודשים, סה"כ עד 30 מיליון ש"ח. נכון למרץ 2023 אלקטריאון צופה שהפיילוט יחל לפעול ברבעון הראשון של שנת 2024. אלקטריאון הודיעה במאי 2022 על פיילוט במימון משרד התחבורה אשר יחל בשנת 2022 שבו חברת אלקטרה-אפיקים תשלם סך כולל של כ-6.5 מיליון ש"ח בפרישה ל-12 שנים עבור שירותי תמיכה, תפעול, ותוכנה לתשתית ההטענה האלחוטית של אלקטריאון. התשתית תותקן במסופי אוטובוסים בראש העין ותשרת 30 אוטובוסים. אלקטריאון הודיעה במאי 2024 על פיילוט להקמת שלוש עמדות טעינה והתקנת מקלטים על שני רכבים במימון "משרד ניידות העתיד והחשמול" של מישיגן בעלות של 350 אלף דולר. אלקטריאון נערכה להתמודד ב-2023 במכרז עבור 42 ק"מ תשתית הטענה בכביש באורך 21 ק"מ בין העיר הלסברג לעיר אורברו. הכביש תוכנן להיות הכביש החשמלי הקבוע הראשון בעולם. על פי מחקר שנערך עבור מועצת מחוז אורברו, על הכביש להעביר הספק של לפחות 200 קילו-ואט למשאית על מנת שהשימוש בו ישתלם כלכלית, לפחות 250 ק"ו על מנת שיוכלו להשתמש בו רכבים של 74 טון, ולפחות 400 ק"ו על מנת לאפשר שימוש של הכביש החשמלי בעתיד בשביל נסיעות ארוכות. אלקטריאון מפתחת מקלט בהספק נומינלי של 30 קילוואט, אשר פעל בפיילוט בשוודיה ב-85% נצילות (25.5 קילוואט). החברה ציפתה להתקין עד שבעה מקלטים למשאית כדי להגיע להספק נומינלי של 210 קילוואט, אולם מעשית העבירה למשאית בנסיעה כ-81 קילוואט בממוצע. מנהל התחבורה השוודי (Trafikverket) הודיע על ביטול המכרז לקראת סוף אוגוסט 2023 עקב הצעות עם עלויות גבוהות מהצפוי שהיו גבוהות מהתקציב של הפרויקט. הפרויקט תוקצב בסכום של עד 600 מיליון קרונה שוודית, שמשקף הוצאה של עד 29 מיליון קרונה לשני נתיבים לאורך קילומטר כביש (עד 2.6 מיליון דולר לק"מ כביש בעת ביטול המכרז). אלקטריאון וחברה נוספת שהשתתפה במכרז סירבו לציין את סכום ההצעה שלהן. טכנולוגית החברה מורכבת משלושה מרכיבים בסיסיים: רצועת סלילים המוטמנים מתחת לכביש או החניון. הרצועה מורכבת מפרקים עצמאיים, וכל פרק מופעל רק כאשר עובר מעליו כלי רכב מתאים. 100 מטרים של תשתית מכוסים על ידי 60 סלילים, כל סליל באורך 1.65 מטר ורוחב 58 ס"מ. על מנת להטמין את הרצועה בכביש נדרשת חפירה ברוחב 1.2 מטר ועומק בין 10 לבין 24 ס"מ. עלות רצועה של 100 מטר ללא התקנה ויחידות ניהול היא כ-1.1 מיליון ש"ח. עלות התקנת עמדת טעינה ומקלט לרכב היא כ-100 אלף דולר. יחידות ניהול אנרגיה המחוברות מצד אחד לרשת החשמל ומצד שני לתשתית הסלילים כל 100 מטרים. יחידות אלה ממירות את תדירות הזרם מ-50 או 60 הרץ ל-85 קילוהרץ, ומקיימות תקשורת עם הרכב ועם מערכת הניהול המרכזית. עלות יחידת ניהול היא כ-500 אלף ש"ח. מקלט (מערך סלילי קליטה) המותקן בגחון הרכב ומאפשר העברת האנרגיה מתשתית הסלילים לסוללת הרכב. מספר המקלטים ברכב תלוי בגודלו ובצרכיו, ממקלט יחיד במכונית פרטית ועד לשבעה מקלטים במשאית. המקלט האלחוטי של 25 קילוואט שמותקן בגחון רכב פרטי שוקל 27 קילוגרם וגודלו 95 ס"מ על 60 ס"מ. עלות התקנת מקלט נאמדת ב-3000 עד 4000 דולר, אולם אלקטריאון מקווים להוריד את המחיר ל-1000 עד 1500 דולר. העלות של שילוב המערכת באוטובוס מוערכת בכ-300 אלף ש"ח. הטכנולוגיה מאפשרת שלושה מצבי טעינה: טעינה סטטית, כאשר כלי הרכב חונה בחניון, טעינה דינמית כאשר הרכב נמצא בנסיעה וטעינה חצי דינמית כאשר הרכב נמצא במצב נסיעה איטית מאוד. אלקטריאון וחברת WiPowerOne של מכון KAIST (אנ'), אשר השיק בשנת 2010 טכנולוגיה לטעינה אלחוטית של רכבים חשמליים בנסיעה הנקראת OLEV (אנ'), מפתחים ביחד סטנדרט לטעינה אלחוטית בנסיעה. על פי אחד ממנהלי קבוצת המחקר לטכנולוגיית כבישים חשמליים של משרד האקולוגיה הצרפתי, עדיין אין תיעוד של ההשפעות הבריאותיות של הטכנולוגיה. במהלך חורף 2024-2025 תיבדק קרינה מהתשתית בפיילוט בנורווגיה. על פי הערכה של סוכנות המחקר של משרד ההגנה השוודי, כביש חשמלי באורך של כקילומטר עלול ליצור הפרעות אלקטרומגנטיות מעל רמת הרקע ברדיוס עד 300 ק"מ. בהדגמה בשוודיה בנסיעה ב-20 קמ"ש, אלקטריאון התקינו שלושה מקלטים של 25 קילוואט על אוטובוס וארבעה מקלטים של 25 קילוואט על משאית. כשהמשאית נעה במהירות 20 קמ"ש המקלטים איבדו בערך 15% מההספק. כשהמשאית נעה במהירות עד 60 קמ"ש עם חמישה מקלטים של 20 קילוואט (סה"כ 100 קילוואט) הצליחה המשאית לקבל בממוצע 70 קילוואט, איבוד של בערך 30% מההספק, ובממוצע 14 קילוואט למקלט. אלקטריאון האריכו את הפיילוט בשוודיה על מנת לבדוק מקלטים של 30 קילוואט אשר על פי החברה פעלו בנצילות של 85% (25.5 קילו-וואט). על פי אחד ממנהלי קבוצת המחקר לטכנולוגיית כבישים חשמליים של משרד האקולוגיה הצרפתי, כשהמקלטים של אלקטריאון מותקנים על משאיות הם מאבדים 20%-25% מההספק, בגלל המרחק בין גחון המשאית למשדרים בכביש. אלקטריאון דיווחו כי באיטליה המקלטים עם ההספק הגבוה העבירו בממוצע 16 קילו-וואט למקלט תוך כדי נסיעה במהירות 85 קמ"ש, ומספר מקלטים שהותקנו על משאית העבירו באופן מצרפי כ-81 קילו-וואט בממוצע, במהירות עד 80 קמ"ש. בהדגמה פומבית במישיגן ב-2023 המקלט של אלקטריאון הצליח להעביר עד 19 קילוואט לרגע קצר, ונע סביב 16 קילוואט בנסיעה במהירות 14 קמ"ש. במסגרת פרויקט ELINA בעיירת בלינגן, מקלטים של אלקטריאון שהותקנו על גבי אוטובוס קיבלו בממוצע 64.3% מתוך ההספק החשמלי ששודר מהסלילים שהוטמנו בכביש. אתר האינטרנט הרשמי של אלקטריאון וירלס ElectReon, ברשת החברתית LinkedIn ג'ניה וולינסקי, כביש חשמלי? נתחיל עם עמדות טעינה אלחוטיות, באתר TheMarker‏, 19 באוקטובר 2021 אלקטריאון וירלס בע"מ, באתר הבורסה לניירות ערך בתל אביב אלקטריאון וירלס בע"מ, באתר "מאיה" אלקטריאון וירלס, באתר Crunchbase (באנגלית) אלקטריאון וירלס בע"מ: נתונים כספיים באתר מאי"ה. אלקטריאון, דוח תקופתי לשנת 2021 (עמ' 58), באתר מאיה כהונתו של נשיאה העשירי של מדינת ישראל, מר ראובן (רובי) ריבלין, כנשיא החברה, באתר "מאיה", 8 באוגוסט 2021 ביומדיקס תמזג לתוכה סטארט-אפ בתחום הטעינה האלחוטית של מכוניות חשמליות שהוקם על-ידי יוצאת בטר פלייס, באתר גלובס, 6 באוגוסט 2017 (ארכיון) אלקטרואד גייסה מ"דן" 3.1 מיליון שקל, באתר techtime.co.il, ‏8 נובמבר, 2017 חזי שטרנליכט, "חברות שיכולות להראות טכנולוגיה כמו שלנו? אני לא מכיר", באתר כלכליסט, 17 ביולי 2019 מצגת משקיעים, עמוד 9, באתר אלקטריאון, מאיה, ‏6 באוקטובר 2021 אלקטריאון וירלס בע"מ, דו"ח רבעון שני לתקופה שהסתיימה ביום 30 ביוני 2024 אלקטריאון, דוח תקופתי לשנת 2021 (עמ' 52-55), באתר מאיה צלי גרינברג, מענקי ממשלות שבדיה וישראל צמצמו את ההפסד של מפתחת "הכביש החכם" אלקטריאון, באתר כלכליסט, 27 באוגוסט 2020 חזי שטרנליכט, קטע כביש של 1.6 ק"מ בשבדיה שווה חצי מיליארד שקל בת"א, באתר כלכליסט, 15 באפריל 2019 שלומית לן, ‏ככל שעברנו עוד שלב בניסויים, ראינו שאנחנו לא מצליחים להכשיל את הרעיון", באתר גלובס, 9 ביוני 2016 אלקטריאון וירלס בע"מ, דוח תקופתי לשנת 2022 (עמ' 30, סעיף 7.7 (אימוץ הטכנולוגיה); 51, סעיף 11.1.6 (לובינג); 57, סעיף 16.1.3 (יחידות המקלט); סעיף 16.3 (פרוייקטים); 61, סעיף 16.3.1 (נצילות מעשית); 65, סעיף 16.4.1 (הסכם מקדמי עם דן)), ‏29 במרץ 2023 Jenya Volinsky, An Israeli President and an N.Y.C. Politician: Israeli Tech Firm Enlists Big Names for Big Apple, Haaretz.com, ‏January 18, 2022 Client Profile: Electreon Wireless, OpenSecrets, ‏2023 ASPIRE Research Center, Drive Electric USA, ‏September 5, 2023 CALSTART CONNECT members, ‏2024 Electreon, Redefining Green Transportation: New Federal Bill Boosts Wireless EV Charging Program, ‏August 7, 2023 מיטב דש, מארחים את חברת ELECTREON, באתר יוטיוב, נאמר 39 דקות ו-55 שניות לתוך הוידאו, ‏2 באוגוסט 2020 Elaine Meskhi, DynaCoV - Final Feasibility Report on DWPT Deployment within the UK, ‏December 2021 L'autoroute A10 va tester la recharge des camions par induction et par rail, Challenges, ‏13 juillet 2023 Trafikverket, Vi avbryter upphandlingen för Sverige första permanenta elväg, ‏2023 August 23 Johan Kristensson, Skjuts upp – därför skenade kostnaden för Sveriges första permanenta elväg, NyTeknik, ‏September 5, 2023 אלקטריאון, פרוייקט משותף של החברה עם חברת UPS ועם יצרנית הרכבים XOS במדינת מישיגן, באתר מאיה, ‏22 במאי, 2024 אלקטריאון החלה להפעיל כביש חשמלי לתחבורה ציבורית בתל-אביב, באתר TechTime‏, 17 במרץ 2021 קובי ישעיהו, ‏האוטובוס של אלקטריאון יעלה על דרך המלך? "רוצים לרשום הכנסות לקראת סוף השנה", באתר גלובס, 18 ביולי 2021 אורי טל טנא, אלקטריאון מקווה שהכביש החכם יתדלק את שווייה, באתר כלכליסט, 16 בנובמבר 2020 Willie D. Jones, 50 by 20: Wireless EV Charging Hits Key Benchmark, ‏18 Apr 2024 גל חן, החברה הישראלית שמפתחת כביש שמטעין מכוניות, באתר תוכניות חדשות 12: תוכנית חיסכון, ‏10 באוגוסט 2022. "לפני כמה חודשים הוא [אוטובוס 149-18-502] סיים פרויקט בתל אביב ועבר לפה להמשך עבודה." אלקטריאון החלה בהפעלת קו אוטובוס חשמלי שמשתמש בתשתית של החברה בשבדיה, באתר ספונסר, ‏21 באוקטובר 2021 Patrik Widegren, Elvägen på Gotland kan rivas upp nästa år, Sveriges Television, ‏13 בדצמבר 2021 Program elektrifiering av det statliga vägnätet, Travikverket, ‏2022-12-20 טעינת רכב חשמלי: הפרויקט השבדי הוארך, וזה הסכום ששולם, באתר אייס, 3 באפריל 2022 Anna Jutehammar, Elvägen till flyget måste rivas upp efter projektet, Sveriges Radio, ‏10 בדצמבר 2021 Elbilsladdningsprojekt i Nyland i Kramfors – igen, הטלוויזיה הממלכתית של שוודיה, ‏19 באוקטובר, 2022 קובי ישעיהו, ‏אלקטריאון מרחיבה פעילות באירופה: תקים כביש חשמלי בגרמניה, באתר גלובס, 23 באוגוסט 2020 גלי פיאלקוב, ‏אלקטריאון הישראלית תקים כביש חשמלי בעבור EnBW – ענקית אנרגיה גרמנית, באתר "אנשים ומחשבים", 24 באוגוסט 2020 אלקטריאון, דו"ח רבעון ראשון 2023 (עמ' 3, 4), באתר מאיה, ‏29 במאי 2023 יורם גביזון, אלקטריאון תתקין כביש חשמלי אלחוטי באורך קילומטר לחברת אנרגיה גרמנית, באתר TheMarker‏, 14 בספטמבר 2022 Electreon, Germany’s First Public Project for Wireless Charging of Electric Vehicles Has Started, Yahoo Finance, ‏December 15, 2022 אלקטריאון, השתתפות החברה בפרוייקט E-MPower בגרמניה, באתר מאיה, ‏4 באוגוסט, 2022 Bundesministerium für Wirtschaft und Klimaschutz, Elektro-Mobil, EMPOWER, ‏2022 E-MPower – Automatisierte Fertigungsprozesse für Electric Road Systems zur Elektrifizierung des Schwerlastverkehrs, Friedrich-Alexander-Universität, ‏2024 Induktives Laden: STRABAG und Electreon erproben innovative Technologie für die E-Mobilität, Starbag, ‏12.6.2024 Mitchell Keller, Strabag, Electreon test German roads for inductive EV charging, Construction Briefing, ‏12 June 2024 A. Wendt et al., "Wireless Electric Road Systems – Technology Readiness and Recent Developments," 2024 IEEE Wireless Power Technology Conference and Expo (WPTCE), Kyoto, Japan, 2024, pp. 177-182, doi: 10.1109/WPTCE59894.2024.10557264 Véhicules électriques : est-ce que recharger sa voiture en roulant sur les autoroutes françaises sera bientôt possible ?, SudOuest.fr, ‏13/07/2023 Recharger sa voiture électrique en roulant : un test lancé sur l’autoroute A10, Le Parisien, ‏13 juillet 2023 Guillaume Delacroix, L’autoroute qui recharge les véhicules électriques expérimentée dès 2025, ‏23 septembre 2024 Annonce n° 24-96226, France Marchés, le 1er portail des appels d'offres publics, ‏21/08/2024 Expérimentation d'une route électrique à induction sur une voie bus, מועצת רואן, ‏15 Avril 2024 פיילוט נוסף לאלקטריאון בכביש אגרה באיטליה, באתר TechTime‏, 8 בנובמבר 2020 Øyvind Jakobsen, Pilotprosjekt: 3 km elektrisk vei vil øke buss-rekkevidden med 100 km per dag, Tungt, ‏13. mars 2023 Hans Kringstad, Pilot: Her blir vegen elektrisk, Miljøpakke Trondheim, ‏11 juli 2023 אלקטריאון, החברה זכתה במכרז ראשון בנורווגיה, באתר מאיה, ‏20 ביוני 2023 Sandmoen: Her lader bussen mens den kjører, bydelsnytt.no, ‏29. juni 2024 Mona Jønvik Andersson, 22,4 millioner til pilotprosjekt på elektrisk vei, Trøndelag Fylkeskommunen, ‏08.03.2023 Jarle Skoglund, Starter opp landets første prosjekt med induktiv lading i veibanen, ‏8. mars 2023 Chris Randall, Wireless charging project to take off in Coventry, elecdrive.com, ‏29.04.2024 Steven Pinkerton-Clark, DynaCoV - Dynamic Charging of Vehicles - Project closedown report, ‏22.6.2022 ASPIRE Engineering Research Center and Electreon to Launch Electrified Roadway Demo in Utah, ASPIRE, ‏9 במרץ, 2022 ASPIRE Steering Committee Mtg, Utah Intelligent Electrified Transportation Planning Initiative, Utah Department of Transportation, ‏April 8, 2024 אלקטריאון, אלקטריאון נבחרה כ"ספק יחיד" לפיתוח, הקמה והפעלה של כביש חשמלי עם ASPIRE ורשות הנמלים Utah Inland Port, באתר מאיה, ‏7 בפברואר, 2023 Jenni Bergal, States test an electrifying idea: roads that can recharge your electric vehicle, Oregon Capital Chronicle, ‏March 20, 2023 Michigan Department of Transportation, Inductive Vehicle Charging Pilot - scope of service for special services, ‏September 27, 2021 נעילה מעורבת בבורסה: ת"א 90 עלה 1.1%, הבנקים ירדו 1.6%, באתר גלובס, 1 בפברואר 2022 אלקטריאון, מצגת משקיעים, ‏31 במרץ, 2022 Michigan State Administrative Board, AGENDA - DEPARTMENT OF TRANSPORTATION - TRANSPORTATION and NATURAL RESOURCES COMMITTEE, ‏February 15, 2022 Jack Fitzgerald, North America's First Wireless Charging Road Debuts in Detroit, Car and Driver, ‏Nov 29, 2023 Eric D. Lawrence, Detroit touts first wireless-charging public road for electric vehicles in US, Detroid Free Press, ‏November 29, 2023 Michigan Department of Transportation, MDOT, City of Detroit and Electreon unveil the nation’s first public EV-charging roadway at Michigan Central, ‏November 29, 2023 Ryan Lynch, A new roadway, Orlando Business Journal, ‏April 8, 2022 Charles Morris, ENRX to test dynamic wireless EV charging on Florida highway, Charged EVs, ‏May 11, 2023 אלקטריאון, אלקטריאון נכנסת לראשונה לסין - תקים פרוייקט בפארק תעשייתי של חברת SITEC, באתר מאיה, ‏10 בספטמבר, 2023 אלקטריאון התקינה כביש טעינה אלחוטית במטה DENSO ביפן, באתר TechTime, ‏3 ביולי 2024 אלקטריאון, דוח תקופתי לשנת 2021 (עמ' 52, 107), באתר מאיה, ביאור 12 טעינה אלחוטית ל-200 אוטובוסים חשמליים בגוש דן, באתר TechTime‏, 5 באוקטובר 2021 מתן דויטש, בקרוב: 30 אוטובוסים חשמליים וירוקים ינועו בראש העין, באתר mynet, ‏25 במאי 2022 התקשרות בעסקה להתקנת תשתית טעינה אלחוטית ושירותים לחברת התחבורה הציבורית אפיקים, באתר אלקטריאון הבורסה מאיה, ‏15 במאי, 2022 אלקטריאון תטעין אוטובוסים של אפיקים בפרויקט של 6.5 מיליון שקל, באתר גלובס, 15 במאי 2022 אלמוג עזר, למרות הפסד של 50%: צחי חג'ג' מגדיל את ההימור על אלקטריאון, באתר כלכליסט, 23 בינואר 2023 מועצת מחוז אורברו בשיתוף חברת נובוליפ, Electric Road Pilot E20 Hallsberg–Örebro, ‏31 באוגוסט 2020 אלקטריאון - מצגת משקיעים, עמוד 14, ‏14 בספטמבר, 2023 אלקטריאון, Investor presentation, May 2019, מאיה Grace Kay, A 1-mile stretch of road is being built in Detroit that can charge electric cars as they drive — if owners install a special receiver, Business Insider, ‏February 4, 2022 רייצ'ל דרגני, Road-Embedded Rechargers - The 50 Best Inventions of 2010, מגזין טיים, ‏11 בנובמבר 2010 Electric Road Systems - PIARC Online Discussion - 17 February 2021, נאמר שעתיים ו-17 דקות לתוך הוידאו גילי בישק, 월간 이스라엘 스타트업 - 9번째 이야기, ‏27 באפריל, 2022 Laurent Miguet, Mobilité électrique 2/5 : une fenêtre étroite pour brancher les autoroutes, Le Moniteur, ‏26 באפריל, 2022 "« La perte d’énergie atteint au moins 5 %, par rapport aux solutions conductives, et jusqu’à 20 ou 25% pour les poids lourds dont le plancher est plus haut, avec les aléas de centrage », évalue Bernard Jacob, co-animateur du groupe de travail numéro 2 où il représente l’université Gustave Eiffel. Les interrogations sur l’avenir de cette solution se focalisent aussi sur le peu de documentation sur les impacts sanitaires des champs magnétiques. Outre la société israélienne Electreon, quelques autres entreprises en proposent des variantes." Karina Fors, Interference Risks from Wireless Power Transfer for Electric Vehicles, Totalförsvarets forskningsinstitut, ‏December 2019 קובי ישעיהו, ‏אלקטריאון: הצלחה בניסוי טעינה, התקדמות בפרויקטים בשבדיה ובת"א, באתר גלובס, 14 באוקטובר 2020 Mark Kane, ElectReon Completes Dynamic Wireless Charging Road For Trucks, InsideEV, ‏25 בינואר 2021 אלקטריאון, ביצועי מערכת החברה במסגרת פרוייקט "זירת העתיד", באתר מאיה, ‏14 ביוני 2022